РЕГЛАМЕНТ (ЕО) № 229/2008 НА СЪВЕТА
от 10 март 2008 година
за изменение на Регламент (ЕО) № 533/2004 за установяване на европейски партньорства в рамките на процеса за стабилизиране и асоцииране
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 181а, параграф 2 от него,
като взе предвид предложението на Комисията,
като взе предвид становището на Европейския парламент (1),
като има предвид, че:
(1)
Регламент (ЕО) № 533/2004 на Съвета (2) предвижда установяването на партньорства с всички страни от Западните Балкани.
(2)
На срещата си в Брюксел през декември 2005 г. Европейският съвет реши Бившата югославска република Македония да стане страна кандидатка за членство в Европейския съюз.
(3)
Следователно е целесъобразно да се предвиди, че вместо европейско партньорство Европейският съюз ще установи в отношенията си с Бившата югославска република Македония партньорство за присъединяване, както и да бъде съответно изменен Регламент (ЕО) № 533/2004.
(4)
Държавният съюз на Сърбия и Черна гора престана да съществува. Следователно е целесъобразно регламентът да бъде изменен, за да се вземе предвид фактът, че понастоящем Сърбия и Черна гора са две независими държави.
(5)
Регламентът обхваща партньорствата за присъединяване, както и европейските партньорства. Следователно това трябва да се вземе предвид в целия текст,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 533/2004 се изменя, както следва:
1.
Член 1 се заменя със следното:
„Член 1
Установят се европейски партньорства с Албания, Босна и Херцеговина, Черна гора и Сърбия, включително Косово, както е определено в Резолюция 1244 на Съвета за сигурност на Организацията на обединените нации от 10 юни 1999 г. (наричани по-долу „партньорите“). Европейските партньорства осигуряват рамка, обхващаща приоритетите, установени в резултат от анализа на ситуацията на всеки партньор и върху които трябва да бъде съсредоточена подготовката за по-нататъшна интеграция в Европейския съюз в светлината на критериите, формулирани от Европейския съвет, и постигнатия напредък в прилагането на процеса на стабилизиране и асоцииране, включително на споразуменията за стабилизиране и асоцииране, когато това е уместно, по-специално в областта на регионалното сътрудничество.“;
2.
Член 1а се заменя със следното:
„Член 1a
Като част от процеса на стабилизиране и асоцииране се установяват партньорства за присъединяване с Хърватия и Бившата югославска република Македония. Партньорствата за присъединяване осигуряват рамка, обхващаща приоритетите, които са установени в резултат от анализа на ситуацията във всяка страна и върху които трябва да бъде съсредоточена подготовката за присъединяване в светлината на критериите от Копенхаген, формулирани от Европейския съвет, и постигнатия напредък в прилагането на процеса на стабилизиране и асоцииране, включително на споразуменията за стабилизиране и асоцииране, сключени с тези страни (3), по-специално в областта на регионалното сътрудничество.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 март 2008 година.